stanford-oval/wikipedia huggingface dataset:
ערב טוב
קליפים

העיניים שלי, בביצוע ליאור נרקיס, וידאו קליפ של השיר  באתר יוטיוב (אורך: 3:14) - במאי אופיר לובל
מתוקה, בביצוע ליאור נרקיס, וידאו קליפ של השיר  באתר יוטיוב (אורך: 3:19) - במאי אופיר לובל
ברכת כוהנים, בביצוע ליאור נרקיס, וידאו קליפ של השיר  באתר יוטיוב (אורך: 4:37)
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
Free Bird

| --- | --- |

 סינגל בביצוע לנרד סקינרד
 מתוך האלבום (Pronounced 'Lĕh-'nérd 'Skin-'nérd)
 יצא לאור:  23 בנובמבר 1974
 פורמט:  תקליט ויניל 
 תאריך הקלטה:  אפריל 1973
 סוגה:  רוק דרומי, פולק רוק, הארד רוק
 שפה:  אנגלית 
 אורך:  9:06 (אלבום), 4:41 (סינגל)
 חברת תקליטים:  MCA
 כתיבה:  אלן קולינס, רוני ואן זאנט
 לחן:  אלן קולינס 
 הפקה:  ג'ון קרני
 
"Free Bird" (נכתב גם: "Freebird"; בעברית: "ציפור חופשייה") הוא שיר של להקת הרוק הדרומי האמריקאית לנרד סקינרד.
הפקה

השיר הופיע לראשונה באלבום הראשון של הלהקה (Pronounced 'Lĕh-'nérd 'Skin-'nérd)(אנ') ב-1973, והתפרסם כסינגל בנובמבר 1974. סולו הגיטרה המסיים את השיר דורג ברשימת 100 סולואי הגיטרה הטובים בעולם של המגזין "Guitar World" במקום השלישי.
חציו של השיר בלדת רוק וחציו סולו מהיר שנמשך כמעט 5 דקות. הוא משמש כשיר הסיום ומרכיב מרכזי בהופעות הלהקה והוא השיר הארוך ביותר שלהם. הוא נמשך בהופעות לעיתים קרובות מעל 14 דקות, והוא מוארך ומאולתר. עד היום נשאר השיר להיט האהוב על המעריצים, וקלאסיקת רוק.
תארים

Free Bird נכלל ברשימות שונות כגון רשימת 500 השירים שעיצבו את הרוק אנד רול בהיכל התהילה של הרוק אנד רול, ורשימת 500 השירים הגדולים בכל הזמנים של מגזין הרולינג סטון (במקום ה-193‏). בשנת 2009 היה במקום ה-26 ברשימת שירי הרוק הכבד הטובים ביותר בכל הזמנים של ערוץ VH1.
ראו גם

Sweet Home Alabama
הערות שוליים

↑  100 Greatest Guitar Solos: 3) "Free Bird"
↑  Free Bird באתר הרולינג סטון
| --- | --- |
בקרת זהויות :  MusicBrainz work: 05540917-9083-394b-ad97-86c259b306dc
דיימיון לי

| --- | --- |

 לידה:  21 באוקטובר 1992 (בן 32) בולטימור, מרילנד, ארצות הברית
 עמדה:  קלע, סמול פורוורד
 גובה:  1.98 מטרים
 מספר:  10
 מכללה:  אוניברסיטת דרקסלר אוניברסיטת לואיוויל
 דראפט:  לא נבחר, 2016
 קבוצות כשחקן
 2016–2017 2017–2018 2018 2018–2022 2022–:  מיין רד קלאוס סנטה קרוז ווריורס אטלנטה הוקס גולדן סטייט ווריורס פיניקס סאנס
 הישגים כשחקן
 אליפות ה-NBA (2022)
דיימיון לי (באנגלית: Damion Lee; נולד ב-21 באוקטובר 1992) הוא כדורסלן אמריקאי, המשחק בקבוצת פיניקס סאנס מליגת ה-NBA, בעמדות הקלע והסמול פורוורד.
נשוי לסידל קרי – אחותם של סטפן וסת' קרי, ובתו של דל קרי.
קריירת מכללות

לי נולד וגדל בבולטימור שבמרילנד, ובשנת 2011 החל ללמוד באוניברסיטת דרקסלר אשר בפילדלפיה, פנסילבניה. בשתי עונותיו הראשונות בקבוצת הכדורסל של האוניברסיטה קלע 14.2 נקודות בממוצע למשחק, אולם בתחילת העונה השלישית סבל מקרע ברצועה הצולבת הקדמית אשר השבית אותו ממשחק למשך כשנה. בעונת 2014/2015 שותף ב-28 משחקים בטרם שבר את ידו הימנית בפברואר 2015. באותה עונה הוביל את כל שחקני מחוז ה-CAA עם ממוצע של 21.4 נקודות למשחק, ובסיום העונה נבחר הן לחמישיית העונה והן לחמישיית ההגנה של המחוז.
בשנת 2015 עבר ללמוד ולשחק באוניברסיטת לואיוויל, תחת המאמן ריק פיטינו. בעונתו היחידה בלואיוויל שיתף פעולה עם הפרשמן דונובן מיטשל, והוביל את קלעי קבוצתו עם ממוצע של 15.9 נקודות למשחק.
קריירה מקצועית > ליגת הפיתוח

לאחר שלא נבחר על ידי אף קבוצה בדראפט ה-NBA‏ 2016, חתם לי על חוזה בקבוצת מיין רד קלאוס מליגת הפיתוח של ה-NBA. ב-16 משחקיו בקבוצה הציג יכולת טובה עם ממוצעים של 17.8 נקודות, 6.3 ריבאונדים ו-3.4 אסיסטים למשחק, אך בינואר 2017 סבל פעם נוספת מקרע ברצועה הצולבת הקדמית, ושוחרר מהקבוצה.
בעונת 2017/2018 עבר לשחק בסנטה קרוז ווריורס, אף היא מליגת הפיתוח, וב-38 משחקיו בקבוצה קלע 15.8 נקודות בממוצע למשחק.
קריירה מקצועית > אטלנטה הוקס

במרץ 2018 חתם באטלנטה הוקס על שני חוזים עוקבים ל-10 ימים, וב-2 באפריל הוחתם על חוזה עד לסיום עונת 2017/2018. ב-11 מתוך 15 משחקיו באטלנטה פתח בחמישייה הפותחת, וקלע 10.7 נקודות בממוצע למשחק.
קריירה מקצועית > גולדן סטייט ווריורס

לקראת עונת 2018/2019 חתם בגולדן סטייט ווריורס על חוזה כפול, במסגרתו שיחק לסירוגין בגולדן סטייט ובקבוצת הבת שלה מליגת הפיתוח – סנטה קרוז ווריורס. בעונת 2019/2020, עם עזיבתו של קווין דוראנט ופציעתם של סטפן קרי וקליי תומפסון, זכה לי לדקות רבות יותר ולתפקיד משמעותי יותר בגולדן סטייט; במשחק השלישי של העונה, מול ניו אורלינס פליקנס, רשם שיאי קריירה של 23 נקודות ו-11 ריבאונדים. בינואר 2020 הומר חוזהו בקבוצה, מחוזה כפול לחוזה NBA סטנדרטי (מובטח חלקית) עד לסיום עונת 2021/2022.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | אטלנטה | 15 | 11 | 26.9 | 0.408 | 0.250 | 0.759 | 4.7 | 1.9 | 1.3 | 0.1 | 10.7 |
| 2018/2019 | גולדן סטייט | 32 | 0 | 11.7 | 0.441 | 0.397 | 0.864 | 2.0 | 0.4 | 0.4 | 0.0 | 4.9 |
| 2019/2020 | גולדן סטייט | 49 | 36 | 29.0 | 0.417 | 0.356 | 0.873 | 4.9 | 2.7 | 1.0 | 0.1 | 12.7 |
| 2020/2021 | גולדן סטייט | 57 | 1 | 18.9 | 0.467 | 0.397 | 0.909 | 3.2 | 1.3 | 0.7 | 0.1 | 6.5 |
| 2021/2022 | גולדן סטייט | 63 | 5 | 19.9 | 0.441 | 0.337 | 0.880 | 3.2 | 1.0 | 0.6 | 0.1 | 7.4 |
| 2022/2023 | פיניקס | 74 | 5 | 20.4 | 0.442 | 0.445 | 0.904 | 3.0 | 1.3 | 0.4 | 0.1 | 8.2 |
| קריירה |  | 290 | 58 | 20.8 | 0.436 | 0.379 | 0.878 | 3.4 | 1.4 | 0.7 | 0.1 | 8.2 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | גולדן סטייט | 16 | 0 | 7.8 | 0.382 | 0.250 | 0.667 | 1.6 | 0.4 | 0.1 | 0.0 | 2.0 |
| 2022/2023 | פיניקס | 8 | 0 | 11.1 | 0.300 | 0.200 | 1.000 | 1.4 | 0.6 | 0.3 | 0.0 | 2.1 |
| קריירה |  | 24 | 0 | 8.9 | 0.352 | 0.226 | 0.800 | 1.5 | 0.5 | 0.1 | 0.0 | 2.0 |
הערות שוליים

↑  לי מפסיק לענות על שאלות בנוגע לסטפן קרי, באתר USA Today,‏ 4 באוקטובר 2019
↑  ביוגרפיה, באתר קבוצת אוניברסיטת לואיוויל
↑  סטטיסטיקות המכללות של לי, באתר sports-reference.com
↑  הסבלנות וההתמדה של לי משתלמות, באתר גולדן סטייט ווריורס, 15 בינואר 2020
↑  הסטטיסטיקות של לי בליגת הפיתוח, באתר basketball-reference.com
↑  לי חותם על חוזה באטלנטה עד לסיום העונה, באתר הקבוצה, 2 באפריל 2018
↑  לי חותם על חוזה כפול בגולדן סטייט, באתר הקבוצה, 14 ביולי 2018
↑  סיכום המשחק בין הווריורס לפליקנס, באתר ESPN,‏ 29 באוקטובר 2019
↑  לי חותם על חוזה רב-שנתי בגולדן סטייט, באתר הקבוצה, 15 בינואר 2020
תחרות בניית סירות קאנו מבטון

תחרות בניית סירות קאנו מבטון היא תחרות הנדסית לסטודנטים בתואר ראשון, המתקיימת ברצף משנות ה-60 של המאה ה-20 במספר מדינות בעולם. במסגרת התחרות כל צוות נדרש לתכנן, לבנות ולהשיט סירת קאנו מבטון במקצה תחרותי או במספר מקצים תחרותיים מול שאר הצוותים המתחרים.
היסטוריה

התחרות נוסדה לראשונה בארצות הברית בשנות ה-60 של המאה ה-20 על ידי האגודה האמריקנית להנדסה אזרחית. בתחרות הראשונה השתתפו מספר קטן של צוותי סטודנטים. בשנת 1971 נכנסה לתחרות אוניברסיטת אילינוי באורבנה-שמפיין וזכתה בתחרות. מאז החלו להשתתף בארצות הברית מוסדות אקדמיים בעלי מוניטין, במטרה לשלב בקאנו רמת הנדסה ואווירודינמיות גבוהה תוך שמירה על משקל נמוך ככל שניתן.
בשנת 1982 התקיימה התחרות הבינלאומית הראשונה בסטוקהולם בה ניצח צוות מהאוניברסיטה הטכנית של דנמרק.
בישראל

התחרות לבניית סירות קאנו מבטון מאורגנת על ידי איגוד המהנדסים לבנייה ותשתיות ועיריית מעלות תרשיחא ופתוחה לסטודנטים לתואר ראשון מכל המוסדות האקדמיים בארץ. התחרות התקיימה 4 פעמים בין השנים 2012-2016 (למעט שנת 2015) באגם מונפורט בחול המועד פסח.
הערות שוליים

↑  Google Books - 1st FIP International Concrete Canoe Race: Stockholm, June 8, 1982 : Result
דזמונד ביין

| --- | --- |

ביין במהלך תחרות השלשות של ה-NBA‏, 2022
 לידה:  25 ביוני 1998 (בן 26) ריצ'מונד, אינדיאנה, ארצות הברית
 עמדה:  קלע, סמול פורוורד
 גובה:  1.96 מטרים
 מספר:  22
 מכללה:  TCU
 דראפט:  בחירה מספר 30, 2020 בוסטון סלטיקס
 קבוצות כשחקן
 2020–:  ממפיס גריזליס
 הישגים כשחקן
 חמישיית הרוקיז השנייה של העונה‏ (2021)
דזמונד מייקל ביין (באנגלית: Desmond Michael Bane; נולד ב-25 ביוני 1998) הוא כדורסלן אמריקאי, המשחק בקבוצת ממפיס גריזליס בליגת ה-NBA, בעמדת הקלע.
ראשית חייו

בשנים הראשונות לחייו עבר מקומות מגורים בתכיפות גבוהה, יחד עם אימו מאריסה ואחותו. בגיל שנתיים החל לגור עם הסבא-רבא והסבתא-רבתא שלו, שגידלו אותו בריצ'מונד, אינדיאנה, במהלך שנות ילדותו. בגיל 13 גילה כי אביו, אטיינו אקיקו, מתגורר בניגריה. כילד חווה הצלחה ספורטיבית בעיקר בענף הבייסבול, אם כי נמשך יותר לכדורסל. הוא התמקד במשחק הבייסבול עד כיתה ח', כשהסבא-רבא שלו מאמן את קבוצתו, ולצד זאת שיחק גם בפוטבול ובכדורגל.
קריירת משחק בתיכון

ביין שיחק כדורסל בבית הספר התיכון הקתולי סטון (אנ'), בית ספר פרטי קטן בריצ'מונד, אינדיאנה. בשנתו האחרונה בתיכון ניפק את השורה הסטטיסטית הטובה ביותר בין השחקנים במדינה, כשרשם ממוצעים של 30 נקודות, 11.5 ריבאונדים, 6.1 אסיסטים ו-3.2 חסימות למשחק. בניצחון של קבוצתו על תיכון לינקולן, קבע שיא של קבוצת התיכון לנקודות ולשלשות במשחק, כשקלע 62 נקודות ותשע שלשות. במהלך ארבע שנותיו בתיכון קלע סך של 1,991 נקודות, ועקף בכך את השיא שבו החזיק וודי אוסטין, "מר כדורסל של אינדיאנה" משנת 1988, למספר הנקודות הגבוה ביותר בליגת התיכונים במחוז ויין. כמו כן זכה במדי התיכון בתואר השחקן המצטיין בטורניר Wettig Memorial. בשנתו האחרונה בתיכון קיבל לראשונה הצעה מקבוצת הדרג הראשון של ליגת המכללות NCAA, כשקיבל פנייה מאוניברסיטת פורמן בדרום קרוליינה. ב-12 במאי 2016 התחייב ביין לקבוצת TCU Horned Frogs (אנ') של האוניברסיטה הנוצרית של טקסס. אתרי הכדורסל המרכזיים העוסקים בדירוג כישרונות, 247Sports, ‏ESPN ו-Rivals, לא דירגו אותו לפני כניסתו לליגת המכללות.
קריירת משחק במכללות

בשנתו הראשונה במכללת TCU קלע 16 נקודות, כולל שלוש קליעות עונשין כשנשארו שתי שניות על השעון, במשחק שבו ניצחה קבוצתו את קנזס ג'ייהוקס המדורגת ראשונה, בתוצאה 82-82, ברבע הגמר של טורניר פיליפס 66 ביג 12. כמו כן סייע לקבוצתו לנצח בטורניר NIT, כשהוא קולע תשע נקודות במשחק הגמר מול ג'ורג'יה טק. בשנתו הראשונה רשם בסך הכול ממוצעים של 7.1 נקודות ו-2.9 ריבאונדים, כשב-13 משחקים הוא פותח בחמישייה. בשנתו השנייה, רשם ביין ממוצעים של 12.5 נקודות ו-4.1 ריבאונדים למשחק, כשאחוז הקליעה שלוש משלוש - 47.2% - הוא הגבוה ביותר בביג 12. בשנתו השלישית נבחר לחמישיית האול ביג 12 השנייה. הוא רשם שיא קריירה במכללות של 34 נקודות במשחק העונה הסדירה של קבוצתו מול טקסס לונגהורנס, וקלע 30 נקודות מול נברסקה קורנהאסקרס בסיבוב השני של ה-NIT. בעונתו זו הוביל את קבוצתו בנקודות עם 15.2 למשחק, לצד 5.7 ריבואנדים ו-42.5% מהשלוש. בסיום העונה, נרשם לדראפט ה-NBA אך לבסוף החליט למשוך את שמו ולחזור ל-TCU. בשנתו הרביעית, נבחר לחמישיית האול ביג 12 הראשונה, ורשם ממוצעים של 16.6 נקודות לצד 6.3 ריבאונדים. כמו כן הוביל שוב את הליגה באחוזים לשלוש, עם 44.2% דיוק. ב-20 במרץ 2020 נבחר לשחקן השבוע של הביג 12 לאחר שקלע 23 נקודות בניצחונה המפתיע של קבוצתו מול המדורגת שנייה בליגה, ביילור.
קריירה מקצוענית > ממפיס גריזליס (2020–היום)

בדראפט 2020 ב-NBA נבחר ביין בבחירה 30, האחרונה בסיבוב הראשון, על ידי בוסטון סלטיקס. בכך הפך לשחקן הראשון שמגיע ל-NBA ממכללת TCU ונבחר בבחירה הראשונה, מאז 1995 (אז נבחר קורט תומאס בבחירה העשירית בידי מיאמי היט). לאחר בחירתו בדראפט, הועבר על ידי בוסטון בטרייד לממפיס גריזליס, טרייד שעירב שלוש קבוצות (בוסטון, ממפיס ופורטלנד), ובו עבר גם מריו הזוניה מפורטלנד לממפיס, כשפורטלנד מקבלת את הסנטר אנס קנטר מבוסטון ובוסטון מקבלת שתי בחירות סיבוב ראשון ששייכות לממפיס. ב-26 בנובמבר 2020, הכריזה ממפיס שהיא מחתימה את ביין לחוזה רב-שנתי.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | ממפיס | 68 | 17 | 22.3 | 0.469 | 0.432 | 0.816 | 3.1 | 1.7 | 0.6 | 0.2 | 9.2 |
| 2021/2022 | ממפיס | 76 | 76 | 29.8 | 0.461 | 0.436 | 0.903 | 4.4 | 2.7 | 1.2 | 0.4 | 18.2 |
| 2022/2023 | ממפיס | 58 | 58 | 31.7 | 0.479 | 0.408 | 0.883 | 5.0 | 4.4 | 1.0 | 0.4 | 21.5 |
| קריירה |  | 202 | 151 | 27.9 | 0.469 | 0.425 | 0.883 | 4.1 | 2.9 | 0.9 | 0.3 | 16.1 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | ממפיס | 5 | 0 | 19.8 | 0.579 | 0.500 | 0.000 | 3.4 | 2.0 | 0.8 | 0.4 | 5.6 |
| 2021/2022 | ממפיס | 12 | 12 | 35.7 | 0.478 | 0.489 | 0.857 | 3.8 | 2.2 | 0.9 | 0.8 | 18.8 |
| 2022/2023 | ממפיס | 6 | 6 | 38.5 | 0.422 | 0.320 | 0.931 | 6.0 | 3.2 | 0.5 | 0.0 | 23.5 |
| קריירה |  | 23 | 18 | 33.0 | 0.463 | 0.433 | 0.891 | 4.3 | 2.4 | 0.8 | 0.5 | 17.1 |
הערות שוליים

1 2  Jiménez, Jesús (26 במרץ 2016). "Great-grandparents molded Seton Catholic star". Palladium-Item. נבדק ב-4 בדצמבר 2019. {{cite web}}:  (עזרה)
1 2  Davison, Drew (13 במרץ 2019). "Overlooked? Counted out? Desmond Bane knows what TCU is facing all too well". Fort Worth Star-Telegram. נבדק ב-4 בדצמבר 2019. {{cite web}}:  (עזרה)
↑  Jiménez, Jesús (13 במרץ 2018). "8 unforgettable Desmond Bane moments". Palladium-Item. נבדק ב-4 בדצמבר 2019. {{cite web}}:  (עזרה)
↑  Jiménez, Jesús (17 במרץ 2018). "How TCU and Desmond Bane became a perfect match". Palladium-Item. נבדק ב-5 בדצמבר 2019. {{cite web}}:  (עזרה)
↑  Straka, Dean (10 באפריל 2019). "TCU leading-scorer Desmond Bane to enter name in draft, test NBA waters". The Dallas Morning News. נבדק ב-6 בדצמבר 2019. {{cite news}}:  (עזרה)
↑  "TCU, Texas Collect Men's Basketball Weekly Awards". Big 12 Conference. 2 במרץ 2020. נבדק ב-2 במרץ 2020. {{cite web}}:  (עזרה)
↑  Griffith, Katherine (18 בנובמבר 2020). "TCU's Desmond Bane selected in first round of NBA draft, reportedly heading to Memphis Grizzlies via trade". Dallas Morning News. נבדק ב-19 בנובמבר 2020. {{cite news}}:  (עזרה)
↑  "Grizzlies acquire draft rights to Desmond Bane and Mario Hezonja in three-team trade with Celtics and Trail Blazers". National Basketball Association. 20 בנובמבר 2020. נבדק ב-20 בנובמבר 2020. {{cite web}}:  (עזרה)
↑  "Memphis Grizzlies sign Desmond Bane". NBA.com. 25 בנובמבר 2020. נבדק ב-25 בנובמבר 2020. {{cite web}}:  (עזרה)
ביין במדי TCU, שנת 2020
ג'ון פול ג'ונס

ערך זה עוסק בחובל אמריקאי. אם התכוונתם לבסיסט של לד זפלין, ראו .
| --- | --- |

 לידה:  6 ביולי 1747 קירקאדברייטשאייר, הממלכה המאוחדת 
 פטירה:  18 ביולי 1792 (בגיל 45) פריז, צרפת 
 מקום קבורה:  Naval Academy Chapel (26 בינואר 1913)  האקדמיה הימית של ארצות הברית (24 באפריל 1906)  בפסקה זו רשומה אחת נוספת שטרם תורגמה 
 מדינה:  ממלכת בריטניה הגדולה, ארצות הברית 
 השתייכות:  הצי הרוסי הקיסרי, הצי הקונטיננטלי 
 תקופת הפעילות:  מ-1775 
 דרגה:  קונטר-אדמירל, קפטן, קפטן 
 פעולות ומבצעים
 מלחמת העצמאות של ארצות הברית  Battle of Flamborough Head  המלחמה העות'מאנית-רוסית  North Channel Naval Duel  קרב נסאו  Battle of Block Island  Naval actions at the siege of Ochakov 
 עיטורים
 מדליית הזהב של הקונגרס  מסדר הכבוד הצבאי הצרפתי  אות מסדר אנה הקדושה  אגודת הסינסינטי 
 
ג'ון פול ג'ונס. ציור שמן על בד
ג'ון פול ג'ונס וג'ון בארי על בול אמריקאי מ-1937
ג'ון פול ג'ונס (באנגלית: John Paul Jones‏; 6 ביולי 1747 – 18 ביולי 1792) היה אחד ממייסדיו של הצי האמריקני. ממפקדי הים הבולטים של הצי במלחמת העצמאות של ארצות הברית (1775–1783).
חייו

נולד בסקוטלנד בשנת 1747, לאב שהיה גנן ראשי באחוזה. בגיל 13 סיים את לימודיו, והחל לעבוד בצי הסוחר הבריטי, כנער סיפון. שירת בעיקר על ספינות שהובילו עבדים. הוא הצטיין בתפקידיו וקודם במהירות: בשנת 1766 (בגיל 19) מונה לחובל ראשון (סגן מפקד הספינה) בספינת עבדים, ובשנת 1769 (בגיל 22) מונה לקפטן (מפקד ספינה).
בשנת 1773 (בגיל 26), בעת ששירת כמפקד ספינת סוחר, נקלע לוויכוח אלים עם איש צוות מרדן, באי טובגו (מאיי הודו המערבית). איש הצוות שהרג היה מקומי, וג'ונס - שהתייעץ עם שופט מקומי שהיה חברו - החליט להימלט מאימת הדין, לאחר שהתברר לו שכנראה יעמוד למשפט על רצח. הוא ערק מהצי הבריטי, וברח לארצות הברית, שם התגורר אחיו. הבריטים הכריזו עליו "עריק ושודד-ים".
עם פרוץ מלחמת העצמאות של ארצות הברית נגד בריטניה, בשנת 1775, התנדב לשרת בצי האמריקני. הוא שירת כקפטן (מפקד) של כמה ספינות, ובזכות היכרותו המעולה עם חופי אנגליה וסקוטלנד (שם גדל, הפליג ועבד) הצליח לערוך פשיטות מוצלחות מחופי צרפת, בת בריתה של ארצות הברית במלחמה. בהמשך המלחמה מונה למפקד כוח ימי משולב, שכלל ספינות אמריקניות וצרפתיות. ב-23 בספטמבר 1779 נערך הקרב הימי המפורסם ביותר שבו השתתף: הוא נתקל בשיירת ספינות סוחר בריטיות, אותן ליוו שתי ספינות מלחמה גדולות, שהידועה שבהן הייתה ה-Serapis. ג'ונס החליט להצמיד את ספינתו, שהייתה קטנה יותר, במקביל לספינה האנגלית. בשיאו של הקרב, שתי הספינות הצמודות ירו בתותחים אחת על השנייה, מטווח אפס. במהלך הקרב הקשה, שנמשך שלוש שעות, בערה וטבעה ספינתו של ג'ונס. בתשובה לדרישת הבריטים שייכנע, מיוחסת לג'ונס האמירה הידועה: "עדיין לא התחלתי להילחם" (I have not yet begun to fight). אולם בסופו של הקרב הבריטים נכנעו, וג'ונס השתלט על ספינתם.
ב-1787 העניק לג'ונס הקונגרס הקונטיננטלי את מדליית הזהב של הקונגרס, העיטור האזרחי הגבוה ביותר באותה עת.
למרות שזכה להערכה רבה בארצות הברית ובצרפת, שיקולים פוליטיים ואחרים מנעו ממנו לקבל פיקוד בכיר בצי. בשנת 1788 הוא מונה לאדמירל בצי הרוסי של הקיסרית קתרינה השנייה, והוביל את המערכה נגד הטורקים העות'מאנים בים השחור. בשנת 1790 פרש, לאחר שלא זכה לקידום משמעותי בצי הרוסי. הוא בחר להתגורר בפריז, בירת צרפת.
בשנת 1792 מת ג'ונס ונקבר בפריז. בשנת 1905 הועברו עצמותיו לארצות הברית, ובשנת 1913 נקבר מחדש, באקדמיה הימית של ארצות הברית באנאפוליס שבמדינת מרילנד. ב-1912 נחנכה אנדרטה לזכרו במול בוושינגטון.
על שמו נקראו שתי משחתות בצי ארצות הברית.
מתגלגלים (סרט)

| --- | --- |
 מבוסס על:  "מתגלגלים" מאת סטיבן סונדהיים וג'ורג' פורת "מתגלגלים" מאת ג'ורג' ס. קופמן ומוס הארט
 בימוי:  ריצ'רד לינקלייטר
 הופק בידי:  ג'ייסון בלאם ג'ינג'ר סליידג' ריצ'רד לינקלייטר ג'ונתן מארק שרמן
 תסריט:  ריצ'רד לינקלייטר
 שחקנים ראשיים:  פול מסקל ביני פלדשטיין בן פלאט
 מוזיקה:  סטיבן סונדהיים
 מדינה:  ארצות הברית ארצות הברית
 חברת הפקה:  בלאמהאוס הפקות Detour Filmproduction
 סוגה:  סרט קומדיה, סרט מוזיקלי, סיפור התבגרות, סרט אפי 
 דף הסרט ב־IMDb
 
מתגלגלים (באנגלית: Merrily We Roll Along) הוא סרט התבגרות-קומי מוזיקלי אמריקאי, שנכתב ומבוים על ידי הבמאי ריצ'רד לינקלייטר על פי מחזמר באותו השם מאת סטיבן סונדהיים וג'ורג' פורת שעלה לתיאטראות ברודוויי בשנת 1981 ועובד על פי מחזה שכתבו ג'ורג' ס. קאופמן ומוס הארט בשנת 1934.
תקציר העלילה

בעוד עלילת הסרט נפרשת על פני 20 שנה, בין השנים 1957–1976, ומתרחשת בסדר כרונולוגי הפוך, היא מביאה את סיפורו של פרנקלין שפרד, מלחין מוכשר שעבד בתיאטראות ברודוויי, שמחליט לנטוש את חבריו ואת הקריירה המצליחה שלו על מנת להפוך למפיק הוליוודי.
צוות השחקנים

פול מסקל – פרנקלין שפרד
ביני פלדשטיין – מרי פלין
בן פלאט – צ'ארלי קרינגאס
הפקה

ב-29 באוגוסט 2019, נמסר כי אולפני "בלאמהאוס הפקות" רכשו את זכויות הפקת הסרט, אותו עתיד לביים ולהפיק ריצ'רד לינקלייטר, בשיתוף פעולה עם המפיקים ג'ינג'ר סליידג', ג'ייסון בלאם וג'ונתן מארק שרמן. עוד נמסר כי בסרט יככבו בן פלאט, ביני פלדשטיין ובלייק ג'נר. בנוסף, נמסר כי הפקת וצילומי הסרט יתחדשו אחת לשנתיים במשך 20 שנה, על מנת לשקף את התבגרותם והזדקנותם של הדמויות השונות לאורך 20 השנים הפרושות על פני העלילה, בדומה לאופן בו הסרט "התבגרות", שאף הוא נכתב ובוים גם על ידי לינקלייטר, צולם במשך 12 שנים. הסרט מבוסס על הגרסה האחרונה ביותר לתסריטו של פורת, שעובדה על ידי לינקלייטר עבור תסריט הסרט.
בינואר 2023, נמסר כי את ג'נר יחליף השחקן האירי פול מסקל, לאחר שג'נר נאלץ לפרוש מהפקת הסרט עם תחילת הצילומים, לאור האשמות על אלימות במשפחה מצד גרושתו, מליסה בנויסט.
הערות שוליים

1 2 3  Galuppo, Mia (August 29, 2019). "Richard Linklater Musical to Be Filmed Over 20-Year Span". The Hollywood Reporter. Retrieved January 2, 2020.
↑  Coleman, Nancy (August 30, 2019). "'Merrily' This Film Will Roll Along. For the Next 20 Years". The New York Times. Retrieved January 2, 2020.
↑  Sneider, Jeff (January 9, 2023). "Exclusive: Paul Mescal Replaces Blake Jenner in Richard Linklater's 20-Year Movie Merrily We Roll Along". AboveTheLine. Retrieved January 11, 2023.
זאק קולינס

| --- | --- |

קולינס בשנת 2018
 לידה:  19 בנובמבר 1997 (בן 26) צפון לאס וגאס שבנבדה, ארצות הברית
 עמדה:  סנטר
 גובה:  2.11 מטרים
 מספר:  23
 מכללה:  אוניברסיטת גונזגה
 דראפט:  בחירה עשירית, 2017 סקרמנטו קינגס
 קבוצות כשחקן
 2017–2021   2021–:  פורטלנד טרייל בלייזרס   סן אנטוניו ספרס
זאק קולינס (באנגלית: Zach Collins; נולד ב-19 בנובמבר 1997) הוא כדורסלן אמריקאי, המשחק בעמדת הסנטר בקבוצת סן אנטוניו ספרס מליגת ה-NBA. שיחק באוניברסיטת גונזגה, ונבחר במקום העשירי של דראפט ה-NBA 2017.
נעוריו

קולינס נולד בצפון לאס וגאס שבנבדה למייקל ולהת'ר קולינס. קולינס שיחק כדורסל בבית ספר תיכון בישופ גורמן, בלאס וגאס שבנבדה, שם סייע להוביל את בית הספר לארבע אליפויות רצופות.
קולינס עשה את שנתו האחרונה, עם ממוצע של 17.3 נקודות, 14 ריבאונדים, 3.1 אסיסטים ו-6.4 חסימות בדרכו לשחקן הטוב ביותר בליגה הדרום-מערבית של נבדה ולפרס שחקן השנה של נבדה מטעם גטורייד. קולינס גם שבר את השיא לעונה בודדת בנבדה עבור מספר הריבאונדים וחסימות במהלך עונתו האחרונה בתיכון.
קריירת מכללות

כסטודנט שנה בגונזגה, קולינס שיחק בדרך כלל מהספסל כסנטר. בעונת 2016/2017, הממוצע של קולינס עמד על 10 נקודות, 5.9 ריבאונדים ו-1.7 חסימות ב-17.3 דקות למשחק. במשחק חצי הגמר טורניר אליפות המכללות לשנת 2017, קלע קולינס 14 נקודות, אסף 13 ריבאונדים וחסם 6 פעמים, כאשר ה"בולדוגס" ניצחו את אוניברסיטת קרוליינה הדרומית בתוצאה 77–73. במשחק גמר הטורניר, מול אוניברסיטת קרוליינה הצפונית, קלע קולינס 9 נקודות בלבד, בעוד קבוצתו הפסידה בתוצאה 65–71.
קריירה ב-NBA > פורטלנד טרייל בלייזרס

בדראפט 2017 נבחר קולינס על ידי סקרמנטו קינגס בבחירה העשירית, ומיד הועבר בטרייד לפורטלנד טרייל בלייזרס. בעונת 2018/2019 סייע לפורטלנד להעפיל לגמר האזור המערבי בפלייאוף ה-NBA, לראשונה מזה 19 שנים. לאורך הפלייאוף שותף בכל 16 משחקי קבוצתו, ותרם 6.8 נקודות בממוצע למשחק. לאחר 3 משחקים בעונת 2019/2020 נפצע בכתפו, ונאלץ להחמיץ את 63 המשחקים הבאים של הטרייל בלייזרס. לקראת פתיחת פלייאוף 2020 סבל מפציעה בקרסול, בגינה הושבת לכל אורך הפלייאוף.
קריירה ב-NBA > סן אנטוניו ספרס

לקראת עונת 2021/2022 חתם קולינס בסן אנטוניו ספרס ל-3 עונות עבור 22 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | פורטלנד | 66 | 1 | 15.8 | 0.398 | 0.310 | 0.643 | 3.3 | 0.8 | 0.3 | 0.5 | 4.4 |
| 2018/2019 | פורטלנד | 77 | 0 | 17.6 | 0.473 | 0.331 | 0.746 | 4.2 | 0.9 | 0.3 | 0.9 | 6.6 |
| 2019/2020 | פורטלנד | 11 | 11 | 26.4 | 0.471 | 0.368 | 0.750 | 6.3 | 1.5 | 0.5 | 0.5 | 7.0 |
| 2021/2022 | סן אנטוניו | 28 | 4 | 17.9 | 0.490 | 0.341 | 0.800 | 5.5 | 2.2 | 0.5 | 0.8 | 7.8 |
| 2022/2023 | סן אנטוניו | 63 | 26 | 22.9 | 0.518 | 0.374 | 0.761 | 6.4 | 2.9 | 0.6 | 0.8 | 11.6 |
| קריירה |  | 245 | 42 | 18.9 | 0.477 | 0.342 | 0.749 | 4.8 | 1.6 | 0.4 | 0.7 | 7.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018 | פורטלנד | 4 | 0 | 17.5 | 0.367 | 0.214 | 0.750 | 3.0 | 1.5 | 0.8 | 0.5 | 7.0 |
| 2019 | פורטלנד | 16 | 0 | 17.2 | 0.506 | 0.333 | 0.800 | 3.6 | 0.9 | 0.4 | 1.4 | 6.8 |
| קריירה |  | 20 | 0 | 17.3 | 0.468 | 0.286 | 0.793 | 3.5 | 1.0 | 0.5 | 1.2 | 6.9 |
הערות שוליים

↑  העתיד כבר כאן: היכרות עם בחירות הדראפט, באתר ערוץ הספורט, 23 ביוני 2017
↑  העתיד כבר כאן: היכרות עם בחירות הדראפט, באתר ערוץ הספורט, 23 ביוני 2017
↑  קולינס עבר ניתוח בכתפו, באתר הקבוצה, 5 בנובמבר 2019
↑  21 קולינס יחמיץ את כל המשך הפלייאוף, באתר הקבוצה, 21 באוגוסט 2020
רוי הצ'ימורה

| --- | --- |

הצ'ימורה בשנת 2022
 לידה:  8 בפברואר 1998 (בן 26) טויאמה, יפן
 עמדה:  פאוור פורוורד
 גובה:  2.03 מטרים
 מספר:  28
 מכללה:  אוניברסיטת גונזגה
 דראפט:  בחירה תשיעית, 2019 וושינגטון ויזארדס
 קבוצות כשחקן
 2019–2023   2023–:  וושינגטון ויזארדס   לוס אנג'לס לייקרס
 הישגים כשחקן
 חמישיית הרוקיז השנייה של העונה (2020)
רוי נינג'מורה (ביפנית: 八村 塁; נולד ב-8 בפברואר 1998) הוא כדורסלן יפני המשחק בקבוצת לוס אנג'לס לייקרס מליגת ה-NBA, בעמדת הפאוור פורוורד.